**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Kunstmaler Finn Have | | | |
| Adresse | Lillegade 5, 8300 Odder | | | |
| Telefon | 23343614 | E-mail | finnhave@mail.dk | |
| Hjemmeside |  | Evt. Facebook, blog, Youtube kanal, Flickr etc. | |  |

**B. Aktiviteten**

1. **AKTIVITETEN. Giv en kort beskrivelse af det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og projektrelateret informationsarbejde (2% PRI-midler)?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i forhold til sidst?*

|  |
| --- |
| 1.1  Formålet med aktiviteten er:  Overordnet, at flere danskere vender blikket mod verden udenfor Danmark og bliver bevidste om nødvendigheden af global indsigt, forståelse og samarbejde.  Især i dette tilfælde at udbrede kendskabet i Danmark til tanzanianske børn med fysiske handicaps og albinisme – deres udfordringer både socialt, skole- /arbejdsmæssigt og sundhedsmæssigt.  At formidle, at det er muligt f.eks. via kunst at opnå selvforsørgelse i Tanzania på trods af mange udfordringer.  1.2  Vi har ved flere besøg på specialkostskolen Mugeza Mseto Primary School i Morsø Kommunes venskabsby Bukoba i Tanzania - set albinobørn, der er lemlæstede. I Tanzania verserer rygter om, at børn med albinisme risikerer at blive lemlæstede, idet man kan tjene penge på at aflevere en arm eller et ben fra et albinobarn til en medicinmand, som derefter fremstiller medicin heraf. Vi ønsker i Danmark at udbrede kendskabet til denne gruppe børn og deres udfordringer, og vi ønsker at afdække, om rygtet taler sandt, hvor udbredt er det, og hvad gør man for at komme disse forbrydelser til livs.  Morsø U-Landsforening har for 2 år siden bidraget til at indsamle midler til Mugeza Mseto Primary School for fysisk handicappede børn og børn med albinisme, så man kunne bygge en tyk mur af cement og pigtråd for at beskytte albinobørnene mod lemlæstelse. Vi skylder de danske bidragydere nærmere information om, hvad det har betydet for disse børn og deres beskyttelse, og hvad det betyder for børnenes udvikling og fremtidsmuligheder, at de bliver ”lukket ude” fra samfundet via denne mur.  Vi har valgt, at formidlingen af disse oplysninger starter på en stand på ”Kulturmødet 2022”, da det igen er muligt med et åbent kulturmøde for alle interesserede efter mere eller mindre nedlukning i 2 år under coronapandemien.  Vi har valgt at indsamle oplysningerne i Tanzania i forsommeren 2022, hvor det igen er forsvarligt at rejse til Tanzania i hht. Covid19.  Rejseaktiviteten til Tanzania gennemføres på et tidspunkt, hvor der i forvejen er planlagt projekt- og opfølgningsbesøg i Bukoba af bestyrelsesmedlemmer fra Morsø U-Landsforening. Ved at gennemføre flere aktiviteter på samme rejse, er vi flere, der kan tage del i indsamling af information, og der kan spares på flybilletter og dermed på CO2-udledning.  1.3  Udover en stand på ”Kulturmødet på Mors 25. – 27. august 2022” består aktiviteten af:  I det kommende år at tilbyde oplysende foredrag om emnet til bidragyderne til Mugeza Mseto Primary School fra vort lokalsamfund: privatpersoner, Morsø Kommune, Nykøbing Mors Rotary Club, Nykøbing Mors Lion’s Club, Limfjord Y’s Men’s Club, Nykøbing Mors Y’s Men’s Club, kirker i Morsø Provsti, folkeskoler, friskoler, efterskole, Højskolen Mors og Morsø Gymnasium.  Foredragene afholdes i et samarbejde mellem den danske kunstmaler Finn Have og Morsø U-Landsforening, idet vi udover ovennævnte grupper også kan udnytte Finn Haves store netværk indenfor kunstinteresserede i Danmark og tilbyde foredrag til kunstnere, gallerier og museer.  Viden om de udsatte børn indhentes via workshop med denne gruppe i Tanzania af kunstmaler Finn Have, besøg i Tanzania af bestyrelsesmedlemmer fra Morsø U-Landsforening samt interviews af lærere på Mugeza Mseto Primary School og sundhedspersonale i såvel Tanzania som i Danmark.  1.4  Selve oplysningsaktiviteten foregår i Danmark og er dermed på dansk.  1.5  Morsø U-Landsforening har siden foreningens start i 1980 nydt stor anerkendelse lokalt på Mors og har i alle årene haft et godt samarbejde med Morsø Gymnasium, skoler og andre uddannelsesinstitutioner, hvor vi jævnligt er på gæstelærerbesøg. Der er månedlig kontakt til Morsø Gymnasiums elevforening H(Å)BB (Hjælp Bukobas Børn) og jævnlig kontakt med ledelsen på Morsø Gymnasium, hvor vi bl.a. kommer som gæstelærere og som deltager i fællesmøder med tilbud om aktiviteter til eleverne.  Morsø U-Landsforening nyder også stor anerkendelse officielt fra Morsø Kommune, som har den officielle aftale med venskabsbyen, og som anerkender det arbejde, Morsø U-Landsforening udfører. Foreningsmæssigt nyder vi anerkendelse fra et mangeårigt samarbejde med lokale serviceklubber og kirker, som flere gange har ydet økonomisk støtte til vore aktiviteter i Bukoba og mediemæssigt fra lokale aviser og internetmedier. De tilbydes derfor alle veldokumenteret information via foredrag og artikler om de udsatte børn i vores tanzanianske venskabsby.  Siden 2018 har vi haft et samarbejde med kunstmaler Finn Have omkring workshops for unge i Bukoba. Finn Have har efterfølgende afholdt foredrag og maleriudstillinger i Danmark med sine egne Bukoba-billeder og har desuden udgivet en bog i forbindelse med sine udstillinger. Lokalt har vi et nært samarbejde med Morsø Kunstforening.  I Bukoba nyder vi også stor anerkendelse og er kendte ambassadører for Mors, Danmark efter 39 års venskab, hvor vi bl.a. har sendt containere med udstyr til skoler og hospitaler med støtte fra ”Genbrug til Syd”, og fra deltagelse i partnerskabsprojekter omkring miljø i Bukoba med støtte fra CISU.  22. maj 2023 kan der fejres 40 års jubilæum for venskabet mellem de to kommuner: Morsø og Bukoba.  1.6  Kontakten til kunstmaler Finn Have har åbnet dørene for vore aktiviteter til et kunstinteresseret publikum i Danmark, hvilket vi gerne vil fastholde og udbygge med den nye aktivitet.  Finn Have vil også kunne knytte kontakter mellem kunstnere i Tanzania og Danmark og udbrede viden i Danmark om afrikansk kunst.  1.7  En lignende oplysningsaktivitet med projekt nr. ”18-502” blev gennemført med workshop for unge produktionsskoleelever i Bukoba, Tanzania i 2018 og med billedforedrag i Danmark i 2019 især for et kunstinteresseret publikum. Via daværende projekt har Morsø U-Landsforening udvidet vort danske netværk til kunstinteresserede, som stadig følger vort arbejde og også møder op til vore øvrige foredrag og aktiviteter.  Det nye i denne aktivitet er fokus på at indsamle viden om udsatte børn i Tanzania og formidle denne viden i Danmark i ovennævnte aktiviteter. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt for, at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| 2.1  For at aktiviteterne i Danmark kan gennemføres, er det nødvendigt at skaffe tiltrækkelige oplysninger om tanzanianske børn med fysiske handicaps og albinisme, og at vi enten kan bekræfte myterne omkring børn med albinisme eller får manet dem i jorden.  2.2  Succeskriterierne er:  At den nyerhvervede viden bliver bearbejdet til foldere, roll ups og power point shows til en informationsstand på ”Kulturmødet på Mors august 2022”, hvor vi forventer ca. 2.000 personer af de i alt forventede 30.000 deltagere kommer forbi vores stand.  At vi i det kommende år med det bearbejdede materiale kan nå ud til et bredt publikum i Danmark til ca. 1000 personer i skoler, kirker, serviceklubber og kunstforeninger med oplysende foredrag og artikler i vore lokale medier. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| 3.1: Vi ønsker at blive klogere på:   * Hvordan indsamlet viden i Tanzania når bedst muligt ud til flest mulige i Danmark * Hvordan vi via de nye oplysninger bevarer den gode kontakt til skoler, foreninger, kirker og medier i lokalsamfundet, og hvordan vi når ud til nye kontakter indenfor kunstverdenen.   3.2  Opsamling af viden omkring børn og unge med fysiske handicaps og albinisme indhentes via kontakt og interviews med lærere i Tanzania og med sundhedspersoner i såvel Tanzania som i Danmark.  Vidensdelingen fra aktiviteten formidles i Danmark til:   * foreningens egne medlemmer via nyhedsbreve, medlemsblad og invitation til foredragsarrangement * foreninger, skoler og institutioner via foredrag og til lokale medier via pressemeddelelse og interviews * Morsø U-Landsforenings hjemmeside og Facebook-side * Finn Haves Facebook og Instagram   Bestyrelsen for Morsø U-Landsforening er ansvarlig for aktiviteterne. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| 4.1, 2, 3: Vi ønsker især at få følgende målgrupper i tale:  Lokale serviceklubber og kirker, som oftest er dem, der har støttet vort arbejde med økonomiske midler, og som af og til ønsker nye støtteværdige projekter.  Lokale skoler og undervisningsinstitutioner, som vil kunne drage nytte af vores indhentede viden, idet vi kan tilbyde os som gæstelærere.  Kunstmaler Finn Haves danske netværk indenfor kunst: Morsø Kunstforening, lokale gallerier, udøvende kunstnere og andre interesserede, som vil få øjnene op for, hvordan man med få midler via kunst kan være med til at gøre en forskel for afrikanske børn og unge med særlige udfordringer. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| 5.1: Vores kontaktpersoner i syd skal før besøget have:   * aftalt interviews med lærere, elever og sundhedspersonale * valgt et egnet sted, hvor Finn Have kan afholde workshop med de udsatte børn og unge * udvalgt et passende antal elever, som har interesse i og evner for kreative fag * indkøbt relevante og egnede materialer * sørget for transport af børn og unge samt forplejning under workshoppen   5.2  I vores fremlæggelse / foredrag i Danmark vil vi fortælle generelt om vilkårene for fattige, udsatte og handicappede i Tanzania ved bl.a. at inddrage klimaændringer, handelsvilkår, manglende oplysning om bl.a. albinisme, mangel på sundhedspersonale og behandling og infrastruktur.  5.3  FN’s Verdensmål indgår generelt i alle vore aktiviteter, og i denne oplysningsaktivitet lægger vi hovedsageligt vægt på verdensmål nr.:   1. Afskaf fattigdom 2. Stop sult 3. Sundhed og trivsel 4. Kvalitetsuddannelse   5.4  Vores budskaber og mængden af oplysninger tilpasses den enkelte målgruppe og alder i hver aktivitet / hvert foredrag, således at det ikke er ligegyldigt, om vi informerer på en stand på Kulturmødet, er gæstelærere i en folkeskole eller på et gymnasium, eller om vi holder foredrag i en serviceklub, en kirke eller for kunstinteresserede. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| 6.1:  Maj 2022: bestille stand på Kulturmødet 2022  Maj – juni 2022: forberedelse af rejsen og workshoppen med kontakt til sydpartnere og indkøb af materialer  18. – 30. juni 2022: Besøg i Bukoba med workshop, interviews og indhentning af information  Juli – august 2022: Bearbejdning af det indsamlede materiale  Primo august 2022: Udsendelse af pressemeddelelser og nyhedsbreve  25. – 27. august 2022: Deltagelse på Kulturmødet på Mors  September 2022 – juni 2023: Afholdelse af foredrag i Danmark og tilbud om gæstelærerbesøg  6.2  - Kunstmaler Finn Haves egen arbejdskraft ved forberedelser (3 uger), workshop (2 uger) og foredrag det kommende år er frivillig og honoreres ikke  - Bestyrelsesmedlemmers indsats i aktiviteten er frivillig og honoreres ikke: forberedelse (4 uger), indsamling af viden i Tanzania og Danmark (3 uger), bearbejdning af materiale (3 uger) og foredrag det kommende år.  6.3  Der bliver tale om aflønning til en kontaktperson i Tanzania, der skal forberede besøget og være behjælpelig under besøget.  6.4  Morsø U-Landsforenings kontaktperson fra Bukoba Sistership Promotion Trust Fund vil efter vores anvisning forberede besøget, workshoppen og interviews med sundhedspersonale, lærere og de udsatte børn.  Finn Have vil benytte sit netværk indenfor dansk kunst mhp. aftaler omkring foredrag, ligesom Morsø U-Landsforening vil benytte det i forvejen gode lokale netværk til aftaler om nye foredrag, gæstelærerbesøg og artikler i lokale medier. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| 7.1  Internt i foreningen formidles aktiviteten via nyhedsbreve, medlemsbladet Twiga Time, hjemmeside, Facebook og invitation til foredrag  7.2  Udadtil vil vi kontakte vore lokale serviceklubber, kirker, lokale skoler, Morsø Gymnasium, andre uddannelsesinstitutioner og kunstgrupper og tilbyde foredrag og gæstelærerbesøg.  7.3  Vi har i forvejen et godt samarbejde med lokale medier, som altid er villige til at formidle vore pressemeddelelser. I denne aktivitet vil vi kontakte:   * Nordjyske, Morsø Folkeblads Ugeavis, TV Midt/Vest og netaviserne ”Kun Mors” og Limfjord Update |